На основу члана 18. став 1. Закона о јавним службама („Службени гласник РС“, број:42/91 , 71/94, 79/05-др.закон, 81/05-испр. др.закон, 83/05- испр. др.закон и 83/14-др. закон) и члана 40. став 1. тачка 12. Статута општине Инђија („Службени лист општине Инђија“, број:5/2019),

Скупштина општине Инђија на седници одржаној 14. јуна 2019. године, донела је

# Р Е Ш Е Њ Е

## О ИМЕНОВАЊУ ДИРЕКТОРА ТУРИСТИЧКЕ ОРГАНИЗАЦИЈЕ ОПШТИНЕ ИНЂИЈА

**I**

Маја Бошњак из Руме, именује се за директора Туристичке организације општине Инђија, на мандатни период од четири године, почев од 15.06.2019.године.

**II**

Управни одбор Туристичке организације општине Инђија закључиће са именованим директором Уговор о раду, за мандатни период на који се именује.

**III**

Ово Решење објавити у „Службеном листу општине Инђија“.

## СКУПШТИНА ОПШТИНЕ ИНЂИЈА

Број:02-112/2019-I П р е д с е д н и к,

Дана,14. јуна 2019. године

И н ђ и ј а Милан Предојевић

О б р а з л о ж е њ е

Правни основ за доношење овог Решења је члан 18. став 1. Закона о јавним службама и члан 40.став 1. тачка 12. Статута Општине Инђија, којим одредбама је прописано да директора јавне службе именује оснивач, односно да Скупштина општине именује и разрешава , између осталог и директоре јавних служби.

Законом о туризму („Сл.гласник РС“, бр.17/19), чланом 38.став 2., која одредба се сходно примењује и на избор директора туристичке организације јединице локалне самоуправе, прописано је да се избор директора врши у складу са прописима који се односе на запослене из области јавних служби. Закон о запосленима у јавним службама („Сл.гласник РС“, бр.113/17 и 95/18) јесте на правној снази, али је примена овог прописа у претежном делу, укључујући и одредбе које се односе на изборни поступак директора јавних служби, одложена до 1.јануара 2020.године, тако да је у конкретном случају поступљено по правном основу, као је дато у претходном ставу, а не по Закону о запосленима у јавним службама, с обзиром да је његова примена пролонгирана.

Такође, Законом о туризму, чланом 42. прописани су услови које директор туристичке организације јединице локалне самоуправе, мора да поседује, а то су стечено високо образовање, радно искуство од четири године, од чега најмање две на руководећим пословима, као и активно знање најмање једног страног језика.

Како је досадашњи в.д. директора поднела доказе о испуњености наведених услова, то је Комисија за кадровска и административна питања предложила да се Маја Бошњак из Руме именује за директора Туристичке организације општине Инђија, на мандатни период од четири године, у тексту Решења, како је дато у материјалу.